jkorsvik/nowiki_second_scrape_merged huggingface dataset:
Cobraen slår til

Cobraen slår til (originaltittel: Il giorno del Cobra) er en italiensk action-kriminal fra 1980 med Franco Nero i hovedrollen. Regi er ved Enzo G. Castellari.
Den er også kjent under den engelske tittelen Day of the Cobra.


== Handling ==
Larry 'Cobra' Staziani (Franco Nero) er en rufsete detektiv i San Francisco som i hovedsak driver på med å spionere på utro ektemaker. En dag blir han hyret for å finne en narkobaron i Italias lumske gater. Men det viser seg å være langt fra et rutineoppdrag, da han oppdager at det er noe muffens med oppdragsgiverne hans. Når hans sønn blir tatt som gissel får han dobbelt press på å løse oppgaven.


== Om filmen ==
Den ble ikke satt opp på norske kinoer, men ble lansert på video av CCV i 1982. Den ble vist på TVNorge i 1995. Både Aftenposten, VG og Dagsavisen gav den terningkast to.


== I rollene ==
(utvalg)

Franco Nero ....  Larry 'Cobra' Staziani
Sybil Danning ....  Brenda
Mario Maranzana ....  Cases
Licinia Lentini ....  Lola-Ivan
Ennio Girolami ....  Martino (as Thomas Moore)
Mickey Knox ....  Papasian


== Referanser ==


== Eksterne lenker ==
(en) Cobraen slår til på Internet Movie Database 
(sv) Cobraen slår til i Svensk Filmdatabas 
(da) Cobraen slår til i Danmark Nationale Filminstitut 
(fr) Cobraen slår til på Allociné 
(nl) Cobraen slår til på MovieMeter 
(en) Cobraen slår til på AllMovie 
(en) Cobraen slår til på Turner Classic Movies 
(en) Cobraen slår til på Rotten Tomatoes 
Norsk videocover fra 1982 (CCV)
Zeromancer

Zeromancer er et norsk synth rock-band. Det ble stiftet i 1999 av flere av medlemmene i Tønsberg-bandet Seigmen da dette ble oppløst.


== Historie ==
Kjernen av Zeromancer møttes i det innflytelsesrike norske bandet Seigmen. I løpet av 1990-tallet kom Seigmen til å være fremtredende på den norske rockscenen og fikk etter flere konserter i utlandet også et navn internasjonalt. Da Seigmen ble splittet i 1999, dannet medlemmene Alex Møklebust (vokal), Erik Ljunggren (programmerer), Kim Ljung (bassgitar) og Noralf Ronthi (trommer) sammen med gitaristen Chris Schleyer fra Kidneythieves bandet Zeromancer.
I 2000 utgav Zeromancer sitt først album, Clone Your Lover. Tittelsporet ble en slager på mange klubber. Albumet vant også prisen som den beste nykommeren i 2000 under de tysk Alternative Music Awards. I 2001 kom albumet Eurotrash, der Zeromacer blant annet spiller «Send Me an Angel», en coverversjon av en hit fra 1983 med australske Real Life. I 2003 utgav bandet Clone Your Lover i USA og reiste samtidig på turne der, sammen med de tidlige 1990-bandene  Pigface og My Life With The Thrill Kill Kult. Denne turneen fikk fansen til å øke betraktelig for Zeromancer i USA.
Zeromancer utga i  2003 sitt tredje album, Zzyzx. Navnet er hentet fra et gateskilt som bandet så under sin USA-turne. I San Bernardino i California har stedet Zzyzx Springs fått et navn som sikrer det å komme sist i lista over amerikanske  stedsnavn. Chris Schleyer forlot bandet, og ble med i A Perfect Circle som  «prøve-gitarist». Fra og med mars 2007 fremmer Chris Schleyer sitt nye band, Affected og arbeider med Nine Inch Nails på deres turné. Det er heller ingen tvil om hvor bandet har sine røtter fra, og det kan ofte merkes spor etter Seigmen i mange av låtene til Zeromancer.


== Musikk ==
Musikken til Zeromancer er hovedsakelig innenfor kategorien industrial rock, representert ved grupper som KMFDM, Die Krupps, Oomph! og Rammstein. Det er elementer av synthpop i noe av musikken, som kan likne på Depeche Mode.


== Bandmedlemmer ==


=== Nåværende ===
Alex Møklebust – Vokal (1999–i dag)
Kim Ljung – Bass, backingvokal (1999–i dag)
Noralf Ronthi – Trommer (1999–i dag)
Lorry Kristiansen – Keyboard, programmering (2003–i dag)
Per Olav Wiik - Gitar (2018–i dag)


=== Tidligere ===
Chris Schleyer – gitar (1999–2003)
Erik Ljunggren – Keyboard, programmering (1999–2003)
Dan Heide – Gitar (2003–2018)


== Diskografi ==


=== Studioalbum ===


=== Singler/EP-er ===
2000: "Clone Your Lover"
2001: "Doctor Online"
2001: "Need You Like A Drug"
2003: "Famous Last Words"
2007: "Doppelgänger I Love You"
2007: "I'm Yours To Lose"
2009: It Sounds Like Love (But it Looks Like Sex) (EP)


== Eksterne lenker ==
(en) Offisielt nettsted 
(en) Zeromancer – kategori av bilder, video eller lyd på Commons 
(en) Zeromancer på Discogs 
(en) Zeromancer på MusicBrainz 
(en) Zeromancer på Songkick 
(en) Zeromancer på AllMusic 
(no) Omtale på www.mic.no
John Rognes

John Rognes (født 28. april 1966 i Oslo) er en norsk matematiker. Han er professor ved Matematisk institutt ved Universitetet i Oslo.
Rognes markerte seg med matematikkferdigheter i ung alder. Allerede på ungdomsskolen avla Rognes artiumseksamen i matematikk. På videregående ble Rognes fritatt for fysikk og matematikk og tok heller kurs ved universitetet. Fra 1981 til 1984 vant han Abelkonkurransen tre ganger, og tok én andreplass. I 1983 tok han bronsemedalje i kjemiolympiaden i Timișoara, og i 1984 tok han bronsemedalje i matematikkolympiaden i Praha.
Som 19-åring fikk han graden cand.mag. Laudabilis prae ceteris, med snittet 1,09. Han dro deretter til Princeton University, der han tok en PhD som 24-åring med avhandlingen «The Rank Filtration in Algebraic K-theory».
I 1994 ble Rognes førsteamanuensis ved UiO, og fra 1998 har han vært professor. Han ble med det Norges yngste matematikkprofessor. Rognes' forskning dreier seg om topologisk matematikk og algebraisk K-teori. I 2004 ble han av de 26 som fikk femårsstipend som Yngre fremragende forskere av Norges forskningsråd. Fra 2010 til 2014 var har redaktør i Acta Mathematica. I 2014 var han invitert foredragsholder ved den internasjonale matematikerkongressen (ICM) i Seoul. Fra 2014 til 2018 var han leder for Abelkomiteen.


== Eksterne lenker ==
(no) Publikasjoner av John Rognes i forskningsdokumentasjonssystemet CRIStin
(no) Publikasjoner av John Rognes i BIBSYS
Hjemmeside ved UiO
Liste over publikasjoner
«John Rognes: Leker matematikk» i Apollon
Blackstone Group

Blackstone Group L.P. (NYSE: BX) er et private equity- og investeringsselskap, dannet i 1985 av Peter G. Peterson og Stephen A. Schwarzman. Selskapet har hovedkontor i New York City, og øvrige kontorer i Atlanta, Boston, London, Hamburg, Paris, Mumbai og Hongkong. Blackstone Group er et av verdens største selskaper innen private equity.Blackstone eier 20 % av China National BlueStar som igjen eier Elkem.


== Referanser ==


== Eksterne lenker ==
(en) Offisielt nettsted
Sunnansjö

Sunnansjö er et lite tettsted i Nordmalings kommun i Västerbottens län, Sverige.
Anders Haavie

Anders Haavie (født 11. november 1972 i Oslo) er en norsk fjernsynsregissør og klipper.
Haavie har regissert TV-programmer som topp 20, Leirskolen (TV-serie) (NRK), Idol, Skal vi danse og Blanke Ark. Han har jobbet på Gyro og Bonanza, og har også klippet serier som Fagerstrand (Vi bygger en drøm), Hellstrøm rydder opp, Skal vi danse, Norske Talenter, Hvem tror du at du er, Tatt av kvinnen (editorial supervisor) og diverse andre serier. Etterarbeid på en lang rekke konserter for Lydverket - NRK. Anders Haavie var ferdig med fjernsynsutdannelsen ved Høgskolen i Lillehammer i 2001.


== Eksterne lenker ==
(en) Anders Haavie på Internet Movie Database 
(en) Anders Haavie hos Rotten Tomatoes
Karianne Bjellås Gilje

Karianne Bjellås Gilje (født 16. mai 1969) er en norsk cand.philol. fra Universitetet i Oslo, tidligere lærer på Journalistutdanningen i Oslo og tidligere forlagsredaktør i Universitetsforlaget.
Bjellås Gilje var redaktør av det faglitterære tidsskriftet «Prosa» 2006–2011. Hun var spaltist i A-magasinet 2005–2007, lørdagsspaltist i Dagbladet 2009-2012 og har også vært spaltist i Dagens Næringsliv og Morgenbladet. Fra høsten 2012 var hun spaltist i Aftenposten.
Bjellås Gilje har bidratt i en rekke bøker – om norsk sakprosa, om Knut Hamsun, om essayistikk med mer. Hun har redigert boken Oppdrag: mamma, pappa. Fortellinger fra en ny generasjon foreldre (m/Tonje Vold, Kagge, 2004) og en bok om emaljekunstneren Grete Prytz Kittelsen, Grete Prytz Kittelsen. Emalje og design (Gyldendal Norsk Forlag, 2008). Utstillingen som åpnet samtidig med bokutgivelsen sto i Nasjonalmuseet for kunst, arkitektur og design i tidsrommet 17. januar – 30. august 2008. Boken ble i 2012 oversatt til engelsk og utgitt på W. W. Norton i New York og London.
Fra  2011-2016  var hun programsjef i Norsk Form på DogA Norsk Design- og Arkitektursenter. Fra 2016 jobbet hun som dekan ved Kunsthøgskolen i Oslo. Høsten 2019 begynte hun som daglig leder av Bergesenstiftelsen.


== Referanser ==


== Eksterne lenker ==
(no) Publikasjoner av Karianne Bjellås Gilje i BIBSYS
Øyangen (Øystre Slidre)

Øyangen er en innsjø i Øystre Slidre kommune i Valdres i Innlandet fylke. Den ligger 928 meter over havet og arealet er 1,5 km². De største tilløpselvene kommer fra Jødmannstjernet og Rognlifjellet. Fra Øyangen renner vannet ut i Røyri. Øyangen er en del av Øystre Slidre-vassdraget.
Øyangen er et privateid vann, og fiske er normalt ikke tillatt. I vannet finnes det ørret, abbor og ørekyt.
Området rundt sjøen preges av stølsdrift med kyr, og er et populært hytte- og turområde både sommer og vinter.


== Referanser ==
Den nordiske investeringsbank

Den nordiske investeringsbank (NIB) er en multilateral finansinstitusjon som eies av de åtte medlemslandene Danmark, Estland, Finland, Island, Latvia, Litauen, Norge og Sverige. Banken finansierer private og offentlige prosjekter i- og utenfor medlemslandene. 
NIB finansierer prosjekter som styrker medlemslandenes konkurranseevne og forbedrer miljøet. Banken tilbyr langsiktige lån og garantier på konkurransedyktige markedsvilkår til sine kunder i privat og offentlig sektor. NIB fokuserer spesielt på fire områder:

Energi og miljø;
Infrastruktur, transport og telekommunikasjon;
Industri og tjenester;
Finansinstitusjoner og SMB-er.Mulige prosjekter for finansiering vurderes ut ifra et perspektiv om bærekraftig vekst. NIB analyserer prosjektets påvirkning på konkurransekraft og miljøet, så vel som den indirekte påvirkningen på økonomien og samfunnet. Banken har utlånsvirksomhet både i medlemslandene og i vekstmarkeder i Europa, Afrika, Asia og Latin-Amerika. NIB har en del av sin miljølånsportefølje i områder utenfor medlemslandene, som østersjøområdet og barentsregionen. 
NIB foretar sin opplåning på de internasjonale kapitalmarkedene og NIBs obligasjoner har den høyest mulige kredittrangeringen (AAA/aaa).


== Eksterne lenker ==
Offisielt nettsted 


== Litteratur ==
Skånland, Hermod (1976), «Den nordiske investeringsbank», Bergen Bank Kvartalsskrift 10 (4):  181-188
Hartwig Gauder

Hartwig Gauder (født 10. november 1954 i Vaihingen an der Enz i Baden-Württemberg, død 22. april 2020) var en tysk kappgjenger som representerte DDR. I løpet av karrieren ble han både europamester, verdensmester og olympisk mester på kappgjengernes lengste distanse, 50 km.
I 1975 og 1976 ble han østtysk mester på 20 km, og satte ny europarekord på denne distansen kappgang på bane i 1978. Etter at han bare ble nummer sju under europamesterskapet, bestemte han seg for å satse på 50 km. Da han ble olympisk mester på denne distansen i 1980, var dette bare hans fjerde konkurranse på denne distansen.


== OL-medaljer ==
 1980  Moskva -  Gull i friidrett, 50 km kappgang menn  Øst-Tyskland
 1988  Seoul -  Bronse i friidrett, 50 km kappgang menn  Øst-Tyskland


== Mesterskapsresultater ==
EM 1978: nr. 7 på 20 km
OL 1980: gull på 50 km
EM 1982: nr. 4 på 50 km
EM 1986: gull på 50 km
VM 1987: gull på 50 km
OL 1988: bronse på 50 km
EM 1990: bronse på 50 km
VM 1991: bronse på 50 km
OL 1992: nr. 6 på 50 km


== Referanser ==


== Eksterne lenker ==
(en) Hartwig Gauder – kategori av bilder, video eller lyd på Commons 
(de) Hartwig Gauder – Munzinger Sportsarchiv 
(en) Hartwig Gauder – Olympics.com 
(en) Hartwig Gauder – Olympic.org 
(en) Hartwig Gauder – Olympedia 
(en) Hartwig Gauder – Sports-Reference (OL-resultater – arkivert) 
(en) Hartwig Gauder – databaseOlympics.com (arkivert) 
(en) Hartwig Gauder – World Athletics 
(en) Hartwig Gauder – Track and Field Statistics
Raúl González (kappgjenger)

Raúl González Rodríguez (født 29. februar 1952) er en tidligere meksikansk kappgjenger.
Hans første OL-deltakelse var i München i 1972, der han ble nummer 20 på 50 km kappgang. Fire år senere, under OL 1976 i Montréal, ble han nr. 5 på samme distanse, og nr. 6  under OL 1980 i Moskva.
I sin fjerde OL-deltakelse, under OL 1984, manglet de sterke kappgjengerne fra Sovjetunionen, og Raúl González sikret seg gull på 50 km. Han tok også sølv på 20 km, på plassen bak landsmannen Ernesto Canto.


== Eksterne lenker ==
(de) Raúl González – Munzinger Sportsarchiv 
(en) Raúl González – Olympics.com 
(en) Raúl González – Olympic.org 
(en) Raúl González – Olympedia 
(en) Raúl González – Sports-Reference (OL-resultater – arkivert) 
(en) Raúl González – World Athletics
Vjatsjeslav Ivanenko

Vjatsjeslav Ivanovitsj Ivanenko (russisk Вячеслав Иванович Иваненко, født 3. mars 1961 i Kemerovo) er en tidligere russisk kappgjenger som representerte Sovjetunionen.
I 1980-årene tilhørte Ivanenko verdenseliten på 50 km. I EM 1986 i Stuttgart tok han sølv, 59 sekunder bak tyskeren Hartwig Gauder. I VM 1987 i Roma gikk konkurransen i sterk varme, og avstandene mellom utøverne var betraktelig større. Igjen gikk seieren til Hartwig Gauder, mens Ivanenko tok bronsemedaljen over tre minutter bak vinneren. 
I OL 1988 i Seoul kunne Ivanenko stige øverst på seierspallen etter å ha vunnet 50 km foran tyskerne Ronald Weigel og Hartwig Gauder.


== Eksterne lenker ==
(de) Vjatsjeslav Ivanenko – Munzinger Sportsarchiv 
(en) Vjatsjeslav Ivanenko – Olympics.com 
(en) Vjatsjeslav Ivanenko – Olympic.org 
(en) Vjatsjeslav Ivanenko – Olympedia 
(en) Vjatsjeslav Ivanenko – Sports-Reference (OL-resultater – arkivert) 
(en) Vjatsjeslav Ivanenko – World Athletics 
(en) Vjatsjeslav Ivanenko – Track and Field Statistics
Nycomed

Nycomed var et norsk farmasøytisk selskap, kjent for å  ha utviklet og produsert legemidler som Globoid, Spenol og Nycosalt, samt røntgenvæsker. Selskapet ble kjøpt opp av Takeda Pharmaceutical Company i 2011.


== Historie ==
Forhistorien til Nycomed er Nyegaard & Co, som i 1986 ble kjøpt opp av strømprodusenten Hafslund og fikk navnet Nycomed. Nycomed kjøpte så opp Collett Marwell-Hauge i Asker, samt Hydro Pharma på Elverum i 1992, før man i 1994 kjøpte opp diagnostiseringsdivisjonen til amerikanske Sterling Winthrop.
I 1996 ble selskapet delt i to: Legemiddelproduksjonen Nycomed Pharma og diagnostiseringsdivisjonen Nycomed Imaging (som drev med røntgenkontrast etc.). Sistnevnte ble samme år fusjonert med det britiske selskapet Amersham plc, som ble siden kjøpt opp av GE og en del av GE Healthcare. I 1999 ble legemiddelproduksjonen etablert under navnet Nycomed igjen som et selvstendig selskap, og ble solgt til Nordic Capital.
Nycomed kjøpte i januar 2007 det betydelig større selskapet Altana Pharma. I 2008 hadde Nycomed hovedkontor i Zürich, virksomhet i mer enn 50 markeder, leveranser til mer enn 100 markeder og ca. 12 000 medarbeidere. Nycomed er sterkt til stede i Europa og har omfattende virksomhet i voksende markeder som Sør-Amerika, Russland/CIS, Asia og Stillehavs-området. Nycomed tilbyr reseptpliktige medisiner til sykehus, spesialister og allmennpraktiserende leger, samt ikke-reseptpliktige medisiner i utvalgte markeder. Nye produkter hentes både fra egen forskning og ved innlisensiering fra eksterne partnere.
Håkan Björklund er konsernsjef (CEO), mens Tony Weitzberg fra Nordic Capital er styreformann.
Den 30. september 2011 ble Nycomed en del av Takeda. Som en følge av dette skiftet selskapet navn i Norge til Takeda Nycomed AS fra 30. november 2012. Fra 1. juli 2015 heter selskapet Takeda AS.


== Referanser ==


== Litteratur ==
Rolv Petter Amdam og Knut Sogner, Nyegaard & Co. – A Norwegian Pharmaceutical Company.  I The Business History Review, 70(1):137-139 (1996)


== Eksterne lenker ==
Offisielt nettsted 
(en) Nycomed – kategori av bilder, video eller lyd på Commons 
Takedas nettsted
Nyegaard & Co

Nyegaard & Co (kjent under forkortelsen Nyco) var et norsk farmasøytiske selskap, kjent for å  ha utviklet og produsert flere av landets mest kjente legemiddel (blant annet Globoid, Spenol og Nycosalt), samt verdensledende røntgenvæsker, som eksisterte under dette navnet fra 1890 til 1986.Selskapet ble startet i Kristiania i 1874 av farmasøyten Morten Nyegaard fra Tune (1844–1921) som bedrev agentur for import av apotekervarer, noe utdanning, og etter hvert import av andre kjemiske varer. Sammen med Thomas Hafslund etablerte Nyegaard firmaet Nyegaard & Co. A/S i 1890. Nyegaard trakk seg så ut av selskapet i 1901, og Theodor Haslund ble nå medeier med Emil Steen inntil 1906. Da skjedde et eierskifte igjen, hvor Hafslund forsvant ut, mens Fredrik L. Christensen ble Steens partner. I 1913 ble Steen eneeier av selskapet.Steen stod bak omformingen av selskapet fra en selger av generelle varer andre hadde laget til å bli en produsent av farmasøytiske produkter. Etter hans død tok hans enke Laura Steen over selskapet, før deres sønn Fredrik Steen tok over i 1921. Samme år fusjonerte man med Koren & Gedde, som siden 1919 var eiet av Sverre Blix. Blix ble nå medeier sammen med Fredrik Steen.

Egen produksjon startet i 1913 da man lanserte Globoid (en kopi av Aspirin), og bedriften etablerte etter hvert landets første farmaseutiske forskningsavdeling (1925). Virksomheten flyttet til nytt syv-etasjers nybygg i Nydalen (1940).. Tilstedeværelsen i Nydalen / Storo-området førte til at Oslo kommune ga veien ved siden på Storo navnet Nycoveien i 1953. Nyco fabrikker, som lå i nr. 2 og ga grunnlag for navnet, er i dag hovedkontor for GE Healthcares Norgesavdeling. I 1980 kjøpte de også opp den tilgrensende Lillo gård for å bruke den til blant annet representasjonsoppdrag.
Firmaet utviklet Isopaque, et kontrastmiddel for røntgenfotografering og medisinsk billeddiagnostikk (1959), og mottok for dette NTNFs ærespris 1969 (ved forskningsdirektør Hugo Holtermann). Med den svenske professor Torsten Almén utviklet man Amipaque (1970), en ikke-ionisk væske, som ble videreutviklet til det verdensledende produktet Omnipaque (1982).
I 1986 ble selskapet kjøpt opp av strømprodusenten Hafslund og fikk navnet Nycomed. I 1996 ble dette selskapet delt i to: Legemiddelproduksjonen Nycomed Pharma og diagnoserings-divisjonen Nycomed Imaging (som drev med røntgenkontrast etc.). Sistnevnte ble fusjonert med det britiske selskapet Amersham plc samme år, som ble siden kjøpt opp av GE og en del av GE Healthcare.


== Referanser ==
Kystled

Kystled er et landsomfattende samarbeid om overnattningstilbud for alle som ønsker å oppleve norsk skjærgård, med både friluftsliv, natur og kystkultur i fokus. 
Kystleden utgjøres av over 90 unike overnattingssteder, hvorav de fleste er i kulturhistoriske bygninger som fyr, naust, sjøbuer og liknende. Standarden varierer fra hytter uten strøm til steder som er betydelig mer utrustet. Overnattingsstedene er ikke-kommersielle, og en betydelig innsats fra frivillige ligger bak. De lokale prosjektene styres som oftest av kommuner, lokallag tilsluttet Forbundet KYSTEN, Norsk Fyrhistorisk Forening eller vel- og turistforeninger.  
Ordningen er et samarbeid mellom Forbundet KYSTEN, Norsk Fyrhistorisk Forening, Den Norske Turistforening og Friluftsrådenes Landsforbund.     
Den største nettverket finnes i Oslofjorden. I 2022 er det totalt 62 steder tilgjengelig for booking fra Oslofjordens Friluftsråds nettsider.


== Oversikt over kystled ==
Kystled Ytre Nordfjord
Kystleder i Nord-Troms
Kystled Salten
Kystled Sør
Øksnes kystled
Vega kystled
Kystleia på Sunnmøre
Kystleden i Hordaland og Nord-Rogaland
Kystled Oslofjorden
Langesundsfjorden kystled
Kystled Nærøyfjord


== Bilder fra kystleden i Oslofjorden ==

		
		
		


== Eksterne lenker ==
Offisielt nettsted 
Kystled Oslofjorden med mulighet for bestilling av hytter
Coma

Coma er en amerikansk thriller fra 1978 regissert av Michael Crichton (også manus). I hovedrollene finner vi Geneviève Bujold og Michael Douglas. Basert på en bok av den am. forfatteren Robin Cook. 
Coma handler om en rekke mystiske dødsfall ved et større amerikansk sykehus.


== Handling ==
Et sykehus begynner plutselig å oppleve flere dødsfall (koma-tilfeller) etter vanlige rutineoperasjoner. Den kvinnelige legen Susan (Bujold) blir helt besatt av å finne ut hva som egentlig skjer på sykehuset da hun mister sin beste venninne på samme måte. Hun finner etterhvert ut at komaofrene blir fraktet til Jefferson Institute, et godt bevoktet betongkompleks i utkanten av byen som driver med noe som ikke tåler dagens lys. Etter hvert som hun vikles inn i coma-pasientenes hemmelighet, setter hun også sitt eget liv i fare.


== I rollene ==
Genevieve Bujold ...som Dr. Susan Wheeler
Michael Douglas ...som Dr. Mark Bellows
Elizabeth Ashley ...som Mrs. Emerson
Rip Torn ...som Dr. George
Richard Widmark ...som Dr. George Harris
Lois Chiles ...som Nancy Greenly
Frank Downing ...som Kelly
Hari Rhodes ...som Dr. Morelind
Richard Doyle ...som Jim
Lance LeGault ...som Vince
Betty McGuire ...en pleierske
Tom Selleck ...som fotballspilleren Sean Murphy
Joanna Kerns ..som Diane
Ed Harris ...en patolog


== Eksterne lenker ==
(en) Coma på Internet Movie Database 
(sv) Coma i Svensk Filmdatabas 
(da) Coma i Danmark Nationale Filminstitut 
(fr) Coma på Allociné 
(nl) Coma på MovieMeter 
(en) Coma på AllMovie 
(en) Coma på Turner Classic Movies 
(en) Coma på Rotten Tomatoes 
(en) Coma på Metacritic 
(en) Coma på Box Office Mojo
Karl Holberg

Karl Holberg (født 19. november 1921 i Frol, død 16. desember 1999 i Bærum) var en norsk ingeniør, kjent blant annet som pådriver i flere pioneerprosjekt for norsk krigføring og informasjonsteknologi.Han tok eksamen ved Danmarks Tekniske Høgskole i København 1949 og jobbet som amanuensis i telegrafi og telefoni (1949–50), før han ble engasjert i Forsvarets forskningsinstitutt i 1951. Her ble han til han gikk av med pensjon i 1989. Han hadde et opphold ved Massachusetts Institute of Technology 1952–53.  
Han arbeidet i den tidlige fase med kybernetikk, men ble etterhvert forskningssjef ved avdeling for elektronikk (1957). Holberg var blant annet sentral i utviklingen av TERNE-rakettene (ASDIC for Sjøforsvaret utviklet 1957-59), telesatellitt-stasjon på Råø, telemetristasjoner på Andøya og Tromsø, ODIN et feltartilleri-system, og rakettene i Penguin-prosjektet. Innenfor informasjonsteknologi var han ansvarlig for utviklingen SAM (1962). Han satt  i Regnemaskinkomiteen ved NTH som presset frem anskaffelsen av GIER-maskin (1963). Han var også sentral da  Norge ble det andre land innlemmet i Internett (1972).
Ellers var han styremedlem i Chr. Michelsens Institutt, i Tandberg Data, medlem i Norges Tekniske Vitenskapsakademi (1971–), mottok NTNFs ærespris (1971) og Norske Sivilingeniørers Forening's hederstegn (1977).


== Referanser ==
«Mariasuden II»

«Mariasuden II» (av norrønt Maríu (Maria) og súðin (suden)) var ifølge tradisjonen et langskip Håkon Håkonsson lot bygge i Bergen. Skipet skal ha vært en meget vakker drake med 30 rom. I Håkon Håkonssons saga står det å lese at «hodet og nakken i stavnen var lagt med gull og seilet var vevet med vakre billeder». Skipet skal siden ha blitt gitt i gave til danskekongen.


== Se også ==
«Bøkesuden» (Øystein Magnusson, bygget 1120-1123)
«Olavssuden» (Magnus Erlingsson, bygget omkring 1170-1175)
«Erkesuden» (Nikolas Kuvung, trolig bygget før 1175)
«Mariasuden» (Sverre Sigurdsson, bygget 1182-1183)
«Gorsuden» (Hide, usikkert når ble bygget, trolig omkring 1190)
«Raudsuden» (Biskop Nikolas, trolig bygget i 1190-årene)
«Olavssuden II» (Håkon Håkonsson, bygget i 1234)
«Kristsuden» (Håkon Håkonsson, trolig bygget omkring 1255-1260)
Stensgård & Midtliens kvartett

Stensgård & Midtliens kvartett ble starta i 1978 i Lillehammer/Gausdal. Stensgård & Midtlien ble to ganger norgesmester for gamaldans-orkester.
Kvartetten består av Stein Stensgård, Bjørn Midtlien, Øysten Veisten og Terje Lund.


== Diskografi ==
Rundsnu (1980)
Nå må du være spretten og sprek (1981)
Ein fot i hårr ende (1981)
Så flisen' fyk! (1984)
Jubilée (1988)
Vi fire (1991)
20 år i takt (1997)


== Eksterne lenker ==
(en) Stensgård & Midtliens kvartett på Discogs 
(en) Stensgård & Midtliens kvartett på Spotify 
(no) Stensgård & Midtliens kvartett på Rockipedia